OŠ POSAVSKI BREGI

Savska 70, Posavski Bregi

Školska godina: 2024. / 2025.

KRITERIJI VREDNOVANJA UČENIČKIH POSTIGNUĆA U NASTAVI **KATOLIČKOG VJERONAUKA** ZA UČENIKE OD 1. DO 8. RAZREDA

 Vjeroučitelji: Ivančica Marković

 Božo Konta

 **Elementi praćenja, vrednovanja i ocjenjivanja u nastavi Katoličkog vjeronauka su:**

**a) znanje**, tj. poznavanje činjenica i programskih sadržaja na spoznajno-informacijskoj, doživljajno-iskustvenoj i djelatno iskustvenoj razini

 b) **stvaralačko izražavanje**, usmeno, pismeno, likovno, scensko, glazbeno, audiovizualno i dr., u kojem posebnu pozornost treba posvetiti vrednovanju individualnih posebnosti pojedinih učenika

c) **kultura međusobnoga komuniciranja**, imajući na umu da je riječ o odnosu kako prema učitelju, tako i prema ostalim učenicima i djelatnicima škole, tj. o kulturi koja istodobno uključuje finoću, pažnju i poštovanje u međusobnim odnosima te autentičnost, slobodu i kreativnost s obzirom na iskazivanje vlastite osobnosti

|  |  |  |  |
| --- | --- | --- | --- |
| Ocjena | Znanje | Stvaralačko izražavanje | Kultura međusobne komunikacije |
| Odličan (5) | Učenik je u potpunosti ostvario predviđene ishode i usvojio nastavne sadržaje, međusobno povezuje nastavne sadržaje i primjenjuje ih. Sposobnosti opisivanja, povezivanja, objašnjavanja, kritičkog mišljenja, dokazivanja, zaključivanja na najvišoj su razini. Osobito se ističe u primjeni usvojenih nastavnih sadržaja. Ishodi su ostvareni na razini 90-100%. | Učenik se vješto koristi različitim oblicima stvaralačkog izražavanja (pisanog, govorenog, likovnog, glazbenog, scenskog i dr.). Izražava osobne ideje, asocijacije i skladno ih iznosi te u njima primjenjuje usvojene nastavne sadržaje. Samoinicijativan je i pokazuje izuzetan trud | Učenik je uzoran u svim komunikacijskim situacijama. Usvojene nastavne sadržaje integrirao je u svoj sustav vrijednosti i primjenjuje ih u svakodnevnoj komunikaciji s drugima. Prema učiteljima, ostalim učenicima u razredu te djelatnicima škole odnosi se s poštovanjem i pristojno. Tolerantan je, empatičan i uvijek spreman pomoći. |
| Vrlo dobar (4) | Učenik je gotovo u potpunosti ostvario predviđene ishode i usvojio nastavne sadržaje (75-89%), ili pri iznošenju treba malu pomoć. Usvojeno oprimjerava, nastavne sadržaje međusobno povezuje, logički zaključuje i ispravno primjenjuje na konkretnim primjerima | Učenik se vješto koristi različitim oblicima stvaralačkog izražavanja (pisanog, govorenog, likovnog, glazbenog, scenskog i dr.), ali mu je povremeno potrebna pomoć ili dodatno usmjeravanje učiteljice. U radu primjenjuje usvojene nastavne sadržaje | Učenik je uzoran u većini komunikacijskih situacija. Usvojene nastavne sadržaje uglavnom je integrirao u svoj sustav vrijednosti i primjenjuje ih u svakodnevnoj komunikaciji s drugima. Prema učiteljima, ostalim učenicima u razredu te djelatnicima škole uglavnom se odnosi s poštovanjem i pristojno. Uglavnom je tolerantan, empatičan i spreman pomoći. |
| Dobar (3) | Učenik je većim dijelom ostvario planirane ishode i usvojio predviđene nastavne sadržaje (61-74%), ali uglavnom na nižim razinama usvojenosti (prepoznavanje, reprodukcija…). Djelomično ih međusobno povezuje i primjenjuje, a pri tome mu je potrebna znatna pomoć učitelja, bilo putem potpitanja, usmjeravanja ili drugih metoda pomoći. | Učenik se osrednje koristi različitim oblicima stvaralačkog izražavanja (pisanog, govorenog, likovnog, glazbenog, scenskog i dr.) i često mu je potrebna dodatna motivacija. Tijekom rada potrebni su mu kontrola i usmjeravanje. Usvojene sadržaje samo dijelom primjenjuje, uglavnom na osnovnoj razini | Učenik povremeno pokazuje elemente međuosobne komunikacije koji nisu prihvatljivi u svakodnevnoj komunikaciji i nisu u skladu s predviđenim nastavnim sadržajima. Povremeno ga je potrebno korigirati, usmjeravati i poticati na suradnju s drugima. Na poticaj i korekciju uglavnom pozitivno odgovara i mijenja svoje ponašanje. |
| Dovoljan (2) | Predviđeni ishodi i nastavni sadržaji djelomično su usvojeni (50-60%), i to uglavnom na nižim razinama (prepoznavanje i reprodukcija). Nastavne sadržaje uspijeva povezati ili primijeniti samo uz pomoć učiteljice (navođenje i usmjeravanje). | Učenik se slabo koristi različitim oblicima stvaralačkog izražavanja (pisanog, govorenog, likovnog, glazbenog, scenskog i dr.). Uglavnom nije zainteresiran i teško ga je motivirati za bilo kakav oblik kreativnog rada. Tijekom rada kontinuirano ga je potrebno pratiti usmjeravati | Učenik često pokazuje elemente međuosobne komunikacije koji nisu prihvatljivi u svakodnevnoj komunikaciji i nisu u skladu s predviđenim nastavnim sadržajima. Često ga je potrebno korigirati, usmjeravati i poticati na suradnju s drugima. Na poticaj i korekciju često ne odgovara promjenom svoga ponašanja. |
| Nedovoljan (1) | Učenik nije ostvario predviđene ishode ni usvojio u dovoljnoj mjeri predviđene nastavne sadržaje (usvojenost je manja od 50%). Ne uspijeva prepoznati ni razlikovati ni osnovne informacije i ključne pojmove. Nastavne sadržaje ne uspijeva povezati, objasniti, primijeniti ni uz pomoć učiteljice. | Učenik je izrazito slabih sposobnosti ili se ne želi uključiti u bilo kakav oblik kreativnog stvaralačkog rada (pisanog, govorenog, likovnog, glazbenog, scenskog i dr.), čak ni uz dodatnu motivaciju i poticaj. | Učenik vrlo često pokazuje elemente međuosobne komunikacije koji su neprihvatljivi u svakodnevnoj komunikaciji i nisu u skladu s predviđenim nastavnim sadržajima. Vrlo često ga je potrebno korigirati, usmjeravati i poticati na suradnju s drugima. Na poticaj i korekciju ne odgovara promjenom svoga ponašanja |

RUBRIKE ZA VREDNOVANJE RAZLIČITIH TIPOVA SLOŽENIJIH ZADATAKA

**Analitička rubrika za vrednovanje istraživačkog rada**

|  |  |  |  |
| --- | --- | --- | --- |
|  | Izvrsno (3 boda) | Djelomično (2 boda) | U razvoju (1 bod) |
| OPAŽANJE I PRIKUPLJANJE PODATAK | U zadanom vremenskom razdoblju prikuplja potrebne podatke. Služi se različitim i pouzdanim izvorima. Koristi dva ili više izvora. | U zadanom vremenskom razdoblju djelomično prikuplja podatke. Služi se različitim izvorima. Koristi jedan izvor ili koristi nepouzdane izvore. | U zadanom vremenu prikuplja premalo podataka. Ne služi se različitim izvorima. Koristi nepouzdane izvore ili ih uopće ne koristi. |
| PRIKAZIVANJE DOBIVENIH REZULTATA | Prikupljeni podatci su prikazani jasno i pregledno pomoću teksta, tablice, grafikona i/ili crteža. | Prikupljeni podatci su prikazani pomoću teksta, tablice, grafikona i/ili crteža, ali nisu u potpunosti pregledni, ili je prikazan samo dio podataka. | Prikupljeni podatci su prikazani na nejasan i nepregledan način pomoću teksta, tablice, grafikona i/ili crteža ili veći dio sadržaja nije prikazan. |
| DONOŠENJE ZAKLJUČAKA | Zaključak je jasno izrečen i temelji se na prikupljenim i prikazanim rezultatima. Iz prikaza je vidljivo razumijevanje sadržaja. | Zaključak nije izrečen potpuno jasno, ali se naslućuje. | Dolazi do zaključka uz pomoć. |
| BODOVI I OCJENA: 9 i 8 bodova = 5 (odličan) 7 i 6 bodova = 4 (vrlo dobar) 5 i 4 boda = 3 (dobar) 3 i 2 boda = 2 (dovoljan) 1 i 0 bodova = 1 (nedovoljan) |

**Analitička rubrika za vrednovanje plakata**

|  |  |  |  |
| --- | --- | --- | --- |
|  | Izvrsno (3 boda) | Djelomično (2 boda) | U razvoju ( 1 bod) |
| SADRŽAJ | Svi prikazani sadržaji su utemeljeni i odabrani u skladu sa zadanim ciljem te omogućuju donošenje zaključka o zadanoj temi. | Postoje manje pogreške u prikazanim sadržajima i/ili neki sadržaji nisu u potpunosti odabrani u skladu sa zadanim ciljem što može otežati donošenje zaključka o zadanoj temi. | Postoje značajnije pogreške u prikazanim sadržajima i/ili većina sadržaja nije odabrana u skladu sa zadanom temom što otežava donošenje zaključka o zadanoj temi. |
| SISTEMATIČNOST | Sadržaji su u potpunosti sistematično prikazani logičkim slijedom što olakšava praćenje teme svim zainteresiranim osobama, a ne samo autorima plakata. | Sadržaji su uglavnom sistematično prikazani, ali su djelomično nepotpuni ili preopširni i/ili nejasni. Plakat je donekle nepregledan te ga je teže pratiti bez pomoći autora. | Sistematičnost prikaza samo se minimalno nazire, a odabrani sadržaji su međusobno nepovezani. Plakat je gotovo nemoguće pratiti bez pomoći autora. |
| GRAFIČKO OBLIKOVANJE | Plakat je stilski prepoznatljiv, inovativan i privlači pozornost publike. Slikovni prikazi su pažljivo odabrani. Korištene su različite boje, kao i slova različitih veličina i fontova, s istaknutim bitnim sadržajima što daje izvrstan vizualni dojam, a ujedno je u službi zadanog cilja. | Plakat je stilski nedovoljno prepoznatljiv te samo djelomično privlači pažnju publike. Slikovni prikazi nisu u potpunosti u funkciji sadržaja. Korištene boje i slova nisu u potpunosti usklađeni, a važni sadržaji su samo djelomično istaknuti čime je smanjen vizualni dojam te je stilski prikaz samo djelomično u službi zadanog cilja. | Plakat je vizualno neatraktivan, slikovni prikazi nisu povezani sa sadržajem i nisu istaknuti važni sadržaji. |
|  | BODOVI I OCJENA: 9 i 8 bodova = 5 (odličan) 7 i 6 bodova = 4 (vrlo dobar) 5 i 4 boda = 3 (dobar) 3 i 2 boda = 2 (dovoljan) 1 i 0 bodova = 1 (nedovoljan) |

**Analitička rubrika za vrednovanje prezentacije**

|  |  |  |  |
| --- | --- | --- | --- |
|  | Izvrsno (3 boda) | Djelomično (2 boda) | U razvoju ( 1 bod) |
| SADRŽAJ | Svi prikazani sadržaji su utemeljeni i odabrani u skladu sa zadanim ciljem te omogućuju donošenje zaključka o zadanoj temi. | Postoje manje pogreške u prikazanim sadržajima i/ili neki sadržaji nisu u potpunosti odabrani u skladu sa zadanim ciljem što može otežati donošenje zaključka o zadanoj temi. | Postoje značajnije pogreške u prikazanim sadržajima i/ili većina sadržaja nije odabrana u skladu sa zadanom temom što otežava donošenje zaključka o zadanoj temi. |
| SISTEMATIČNOST I IZVORI | Sadržaji su u potpunosti sistematično prikazani logičkim slijedom što olakšava praćenje teme svim zainteresiranim osobama. Korišteni su različiti izvori i svi izvori su navedeni. | Sadržaji su uglavnom sistematično prikazani, ali su djelomično nepotpuni ili preopširni i/ili nejasni. Prezentacija je donekle nepregledna. Korišteno je malo izvora, ili su izvori samo dijelom navedeni. | Sistematičnost prikaza samo se minimalno nazire, a odabrani sadržaji su međusobno nepovezani. Nisu, ili uglavnom nisu navedeni izvori korišteni u istraživanju. Korišten je samo jedan izvor |
| ESTETSKO OBLIKOVANJE | Prezentacija je stilski prepoznatljiva, inovativna i privlači pozornost publike. Vizualni prikazi su pažljivo odabrani. Korištene su različite boje, usklađeni slika i tekst, kao i slova različitih veličina i fontova, s istaknutim bitnim sadržajima što daje izvrstan vizualni dojam, a ujedno je u službi zadanog cilja. | Prezentacija je stilski nedovoljno prepoznatljiva te samo djelomično privlači pažnju. Vizualni prikazi nisu u potpunosti u funkciji sadržaja. Korištene boje i slova nisu u potpunosti usklađeni, a važni sadržaji su samo djelomično istaknuti čime je smanjen vizualni dojam te je stilski prikaz samo djelomično u službi zadanog cilja. | Prezentacija je vizualno neatraktivna, nije čitljiva, ima previše teksta ili tekst nije u skladu s vizualnim elementima. Sadržajem i nisu istaknuti važni sadržaji. |
|  | BODOVI I OCJENA: 9 i 8 bodova = 5 (odličan) 7 i 6 bodova = 4 (vrlo dobar) 5 i 4 boda = 3 (dobar) 3 i 2 boda = 2 (dovoljan) 1 i 0 bodova = 1 (nedovoljan |

**Analitička rubrika za vrednovanje zadataka esejskog tipa**

|  |  |  |  |
| --- | --- | --- | --- |
|  | Izvrsno (3 boda) | Djelomično (2 boda) | U razvoju ( 1 bod) |
| TEMA | Tekst je u potpunosti napisan u skladu sa zadanom temom. U tekstu je vidljivo razumijevanje usvojenih nastavnih sadržaja. | Tekst je djelomično napisan u skladu sa zadanom temom. Obuhvaćen je samo dio sadržaja koji su tema pisanog rada. | Tekst je samo djelomično, slabo ili uopće nije povezan sa zadanom temom. Učenik ne pokazuje razumijevanje sadržaja obuhvaćenih zadanom temom. |
| POVEZANOST TEME SA OSOBNIM ISKUSTVOM | Učenik navodi primjere iz osobnog iskustva, analizira ih, izvodi zaključke iz njih i povezuje ih s nastavnim sadržajima. | Učenik djelomično navodi primjere iz osobnog iskustva, ili ih navodi, ali ih ne analizira i ne povezuje sa zadanom temom. | Učenik ne povezuje temu s osobnim iskustvom, ne navodi primjere iz osobnog iskustva. |
| USTROJ PISANOG RADA I STIL PISANJA | Tekst ima jasnu trodijelnu strukturu i svaki je dio strukture koherentan. Učenik se koristi primjerenim rječnikom. | Tekst ima jasnu trodijelnu strukturu, no podatci u dijelovima teksta nisu sustavno raspoređeni. Tekst je djelomično pisan neprimjerenim rječnikom. | U tekstu je djelomično vidljiva trodijelna struktura, no tekst nije koherentan. Učenik se u tekstu često koristi neprimjerenim rječnikom. |
|  | BODOVI I OCJENA: 9 i 8 bodova = 5 (odličan) 7 i 6 bodova = 4 (vrlo dobar) 5 i 4 boda = 3 (dobar) 3 i 2 boda = 2 (dovoljan) 1 i 0 bodova = 1 (nedovoljan) |